ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางเรื่องกำหนดหลักเกณฑ์เพื่อเป็นมาตรการควบคุมเกี่ยวกับสีรถและเครื่องหมายของผู้ประกอบการขนส่งที่ต้องให้ปรากฏประจำรถทุกคันที่ใช้ในการประกอบการขนส่งไม่ประจำทางด้วยรถที่ใช้ในการขนส่งผู้โดยสารพ.ศ. ๒๕๔๙[๑] ด้วยคณะกรรมการควบคุมการขนส่งทางบกกลางได้พิจารณาเห็นสมควรปรับปรุงหลักเกณฑ์เกี่ยวกับสีรถโดยสารไม่ประจำทางและกำหนดหลักเกณฑ์เกี่ยวกับเครื่องหมายของผู้ประกอบการขนส่งเพื่อเป็นมาตรการในการควบคุมเกี่ยวกับสีรถโดยสารไม่ประจำทางและเครื่องหมายของผู้ประกอบการขนส่งที่ต้องให้ปรากฏประจำรถทุกคันที่ใช้ในการประกอบการขนส่งไม่ประจำทางด้วยรถที่ใช้ในการขนส่งผู้โดยสารอาศัยอำนาจตามความในมาตรา๑๙ (๑๒) แห่งพระราชบัญญัติการขนส่งทางบก พ.ศ. ๒๕๒๒คณะกรรมการควบคุมการขนส่งทางบกกลางจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการควบคุมการขนส่งทางบกกลางเรื่องกำหนดหลักเกณฑ์เพื่อเป็นการควบคุมเกี่ยวกับสีรถและเครื่องหมายของผู้ประกอบการขนส่งที่ต้องให้ปรากฏประจำรถทุกคันที่ใช้ในการประกอบการขนส่งไม่ประจำทางด้วยรถที่ใช้ในการขนส่งผู้โดยสารพ.ศ. ๒๕๔๙ข้อ๒ ให้ยกเลิกประกาศคณะกรรมการควบคุมการขนส่งทางบกกลางเรื่องกำหนดหลักเกณฑ์เพื่อเป็นมาตรการควบคุมเกี่ยวกับสีรถที่ใช้ในการประกอบการขนส่งไม่ประจำทางด้วยรถที่ใช้ในการขนส่งผู้โดยสารลงวันที่ ๑๓ มีนาคม พ.ศ. ๒๕๓๒ข้อ๓หลักเกณฑ์เกี่ยวกับสีรถโดยสารไม่ประจำทาง๓.๑ผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารต้องใช้สีรถที่ใช้ในการประกอบการขนส่งของตนเหมือนกันทุกคันไม่ว่าจะเป็นรถมาตรฐานใดก็ตามเว้นแต่ผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารในลักษณะ๓ เพื่อการจ้างเหมาอาจใช้สีรถแต่ละคันที่ใช้ในการประกอบการขนส่งของตนต่างสีกันได้ตามที่จำเป็นเพื่อประโยชน์ในการประกอบการขนส่งของตน แต่ทั้งนี้จะต้องได้รับความเห็นชอบจากนายทะเบียนกลางก่อน๓.๒ต้องใช้สีที่มีลักษณะเรียบร้อย ไม่ใช้สีหลายสีมากเกินความจำเป็นสีของรถต้องมีสีพื้นที่เด่นชัดสำหรับแสดงลักษณะของสี และนอกจากนี้ จะมีสีอื่นๆต่างหากจากสีพื้นด้วยก็ได้ แต่ต้องให้อยู่ในลักษณะที่ดูแล้วเรียบร้อย๓.๓ผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารต้องไม่ใช้สีรถในลักษณะเช่นเดียวกัน หรือคล้ายกับสีรถโดยสารที่ใช้ในการประกอบการขนส่งประจำทางหมวด ๒ ของ บริษัท ขนส่ง จำกัดข้อ๔หลักเกณฑ์เกี่ยวกับเครื่องหมายของผู้ประกอบการขนส่งที่ต้องให้ปรากฏประจำรถทุกคัน๔.๑ต้องมีชื่อผู้ได้รับใบอนุญาตประกอบการขนส่ง เป็นอักษรภาษาไทย(หากจะมีตัวอักษรภาษาอื่นควบคู่ด้วยก็ได้) มีขนาดสูงไม่น้อยกว่า ๑๐ เซนติเมตรไว้ที่ด้านนอกตัวรถทั้งสองข้าง๔.๒เครื่องหมายของผู้ประกอบการขนส่ง (ถ้ามี)จะต้องไม่ขัดต่อความสงบเรียบร้อยและศีลธรรมอันดีของประชาชนหากมีตัวอักษรภาษาอื่นกำกับเครื่องหมายของผู้ประกอบการขนส่ง จะต้องมีตัวอักษรภาษาไทยที่มีขนาดไม่เล็กกว่าตัวอักษรภาษานั้นด้วย๔.๓ต้องมีชื่อผู้ได้รับใบอนุญาตประกอบการขนส่งพร้อมหมายเลขโทรศัพท์ไว้ที่ด้านหลังรถมีขนาดสูงไม่น้อยกว่า ๑๐ เซนติเมตรข้อ๕ รถที่จดทะเบียนใหม่นับตั้งแต่วันที่ ๑ มิถุนายน ๒๕๔๙ เป็นต้นไปจะต้องปฏิบัติตามเงื่อนไขเกี่ยวกับสีรถและเครื่องหมายของผู้ประกอบการขนส่งที่ต้องให้ปรากฏประจำรถตามหลักเกณฑ์ที่คณะกรรมการควบคุมการขนส่งทางบกกลางได้กำหนดไว้ข้อ๖ผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารรายใดที่ใช้สีรถและเครื่องหมายที่ต้องปรากฏประจำรถไม่ถูกต้องตามหลักเกณฑ์ในข้อ๓ และข้อ ๔ ให้แก้ไขให้ถูกต้องตามหลักเกณฑ์ ภายในกำหนดเวลา ๒ ปี นับตั้งแต่วันที่๑ มิถุนายน ๒๕๔๙ เป็นต้นไปประกาศ ณ วันที่ ๑๑สิงหาคม พ.ศ. ๒๕๔๙คำรบลักขิ์ สุรัสวดีรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางวัชศักดิ์/ผู้จัดทำ๓๐ ตุลาคม ๒๕๔๙โชติกานต์/ปรับปรุง๓ สิงหาคม ๒๕๕๘[๑] ราชกิจจานุเบกษา เล่ม ๑๒๓/ตอนที่ ๑๐๙ ง/หน้า ๑๔๕/๑๗ ตุลาคม ๒๕๔๙